b'\n_START_ARTICLE_\nJean Alesi\n_START_SECTION_\n\xc5\xbdivljenjepis\n_START_PARAGRAPH_\nJean Alesi je upokojeni dirka\xc4\x8d Formule 1, tako francoskih, kot tudi sicilijanskih korenin. V Formuli 1 je zamenjal mnogo mo\xc5\xa1tev, Tyrrell, Benetton, Sauber, Prost, Jordan, toda najbolj je ostal v spominu gledalcem Formule 1 v kombinezonu Ferrarija, \xc5\xa1e posebej je bil priljubljen med tifosi, italijanskimi navija\xc4\x8di Ferrarija. S Ferrarijem je tudi dosegel edino zmago v svoji karieri na Veliki nagradi Kanade v sezoni 1995. Po upokojitvi v Formuli 1 po sezoni 2001 je do sezone 2006 dokaj uspe\xc5\xa1no dirkal \xc5\xa1e v nem\xc5\xa1ki seriji DTM, kjer je dvakrat kon\xc4\x8dal na petem mestu v prvenstvu in zmagal na \xc5\xa1tirih dirkah.'